2 Cwale Jonasi alapela ku Jehova Mulimu wahae inzaa li mwa mba ya tapi,+2 mi ali:“Hane nili mwa ziyezi, neniitilelezi ku Jehova, mi anialaba.+Hane nili mwa buliba* bwa Libita,* nenikupile tuso.+Neuutwile linzwi laka.3 Haneu ninepezi mwa buliba, fa lilaho la liwate,Mezi aabuba animiza.+Mandinda ahao kaufela amaata anikukisa.+4 Mi nali: ‘Nikukiselizwe kwahule ni pata yahao!Nikakona cwañi hape kutalima tempele yahao yekenile?’5 Mezi naaniapesize, mi bupilo bwaka nebuli mwa kozi;+Mezi a liwate anikwahela.Luyuya lwaitateza kwa toho yaka.6 Nenitibile kwatasaa malundu.Minyako ya lifasi nei nikwalela kwatasi kamita.Kono wena Jehova Mulimu waka, neupilisize bupilo bwaka, wanizwisa mwa mukoti.+7 Bupilo* bwaka hane bufukuzeha, nenihupuzi Jehova.+Cwale tapelo yaka yataha ku wena, mwa tempele yahao yekenile.+8 Babalatelela milimu ya maswaniso yesina tuso bafulalela yabafa lilato lelisa feli.*9 Kono haili na, nika kulumbeka, mi nika kuezeza matabelo.Nikalifa zeniitamile.+Jehova ki yena yapilisa.”+10 Hamulaho wa nako, Jehova alaela tapi, mi yatazeza Jonasi fa likamba.
ssw_Latn